open-index/open-wikipedia-markdown huggingface dataset:
Masakr u Omariji

Događaj poznat kao **Masakr u Omariji** se dogodio 23. aprila 1997. u alžirskom selu Omaria blizu Medee, južno od grada Alžira. Napadači naoružani noževima, sabljama i pištokjima su za tri sata ubili 42 ljudi - uključujući 17 žena i 3 bebe - a nakon toga počeli komadati, a u nekim slučajevima spaljivati leševe. Jedna od žrtava je bila trudnica kojoj su otvorili trbuh, izvadili te potom isjekli fetus na komade. Dan prije toga se dogodio Masakr u Haouch Khemistiju. 

Nasilje je izazvalo međunarodnu osudu osoba koje su se držale odgovirnima; portparol američkog State Departmenta Nicholas Burns je izjavio da "ovi islamistički teroristi... zaslužuju posebne kritike i osude zbog ovih sramtonih djela", dok je alžirski FLN izjavio kako je "ovo barbarstvo osuđeno od svih vjera, zakona i običaja čovječanstva."

U Omariji se prije toga već bio dogodio masakr 22. januara 1997 kada je poginulo 23 ljudi.

## Vanjski linkovi 
* CNN 
* MDO
* Chronology

Kategorija:Alžirski građanski rat
Kategorija:1997.
Masakr u Si-Zerrouku

**Masakr u Si Zerrouku** se dogodio u naselju Si Zerrouk u oblasti Larba u Alžiru 27. jula 1997. U njemu je ubijeno oko 50 ljudi.

Vjeruje se kako je povod za masakr bio sukob između dvije islamističke paravojne formacije - Naoružane islamske grupe (GIA) i Armije islamskog spasa koje su od početka 1990-ih pokušavale svrgnuti alžirsku svjetovnu vlast. Laarba je bila snažno uporište Mustaphe Kartalija, čelnika GIA-e koji je nedugo prije masakra prešao u redove AIS-a.

Masakr je započeo nedugo nakon što je naselje ostalo bez struje. Napalo ga je između 30 i 100 gerilaca naoružanih sačmaricama, noževima i sabljama. Počeli su upadati u kuće i građanima - uključujući žene i malu djecu - rezati grkljane, a u pojedinim slučajevima su žrtve i žive zapaljene. Ubijeno je između 47 i 58 ljudi, a masakr se dogodio u relativnoj blizini vojnog garnizona.

## Vanjski linkovi 
* Arabic News
* Business Recorder

Kategorija:Alžirski građanski rat
Kategorija:1997.
Kategorija:Vojna historija Alžira
Masakr u Daurat Labgueru

**Masakr u Dairat Labgueru** se dogodio 16. juna 1997. - dvije sedmice nakon alžirskih parlamentarnih izbora - u zaselku Dairat Labguer (također navođenom kao Dairat Labguar, Dairat Lebguar, Daïat Labguer, Daïret Lebguer, Dairet Lebguer) u blizini M'sile, 300&nbsp;km jugoistočno od Alžira. 30 gerilaca je ubilo oko 50 ljudi, a također su otete žene, ubijena stoka i opljačkano drago kamenje. Pet dana ranije, oko 17 ljudi je ubijeno u 5&nbsp;km udaljenom selu. Masakr se pripisao islamističkim grupama kao što su GIA.

## Vanjski linkovi 
* Business Recorder
* Humanite 

Kategorija:Alžirski građanski rat
Kategorija:1997.
Kategorija:Vojna historija Alžira
Talitski masakr

mini|lijevo|260px|Lokacije masakra počinjenih u Alžiru 1997-1998; Thalit se nalazi u centru karte.
**Thalitski masakr** se dogodio u selu Thalit (Médéa, u blizini grada Ksar el Boukhari), oko 70&nbsp;km od Alžira, 3-4. aprila 1997. 52 od 53 stanovnika sela su ubijeni od strane naoružanih gerilaca koji su ih zaklali a potom zapalili njihove kuće. Manji masakri su se istog dana dogodili u Amroussi, Sidi Naamaneu, Morettiju i Beni Slimaneu, pri čemu je ubijeno 30-ak ljudi. Odgovornost za masakr je pripisana islamističkim paravojnim organizacijama kao što je Naoružana islamska grupa(GIA).

## Vanjski linkovi 
* CNN
* World Watch

Kategorija:Masakri
Kategorija:Alžirski građanski rat
Kategorija:1997. u Alžiru
Kategorija:Vojna historija Alžira
Bob Woolmer

**Robert Andrew Woolmer** (14. maj 1948 – 18. mart 2007) bio je međunarodni kriketaš, profesionalni trener kriketa i profesionalni komentator. Igrao je u 19 *Test cricket* mečeva i 6 One-day International mečeva za Englesku a kasnije trenio južnoafrićku reprezentaciju, Warwickshire i pakistansku reprezentaciju.

Preminuo je na Jamajci dok je učestvovao na Svjetskom kupu u kriketu 2007. kao trener Ppakistana. Ubrzo nakon toga, policija je objavila da otvara istragu o Woolmerovoj smrti. U novembru 2007, porota na Jamajci je zabilježila otvorenu presudu o Woolmerovoj smrti.

## Reference 
## Vanjski linkovi 
Kategorija:Rođeni 1948.
Kategorija:Umrli 2007.
Kategorija:Biografije, Kanpur
Kategorija:Engleski treneri
Syracuse Stars (1877–1879)

300px|mini|desno|Tim Syracuse Starsa godine 1877.

**Syracuse Stars** je bio američki bejzbol klub iz grada Syracuse u državi New York.

Osnovan je 1877. te se takmičio u nižoj ligi International Association for Base Ball Professionals. Godine 1879. se priključio Major League Baseballu, odnosno National League.
Mike Dorgan je vodio 43 utakmice Stars-a (sa rezultatom 17-26). Bill Holbert je u međuvremenu vodio jednu utakmicu (i izgubio), i sezonu je zatvorio Jimmy Macullar, koji je vodio završnih 26 utakmica (5-21).

Prvi **baseman** Jack Farrell je vodio tim sa .303.
Na kraju, sa 22 pobjede i 48 poraza nisu uspjeli dovršiti sezonu, te su se sami raspustili.
## Vanjski linkovi 
*https://web.archive.org/web/20150920180907/http://www.baseballlibrary.com/chronology/byyear.php?year=1879

Kategorija:Bivši bejzbol klubovi
Almendares (bejzbol klub)

**Almendares club** je jedan od najstarijih i najuglednijih kubanskih bejzbol klubova. Osnovan je godine 1878. u distriktu Almendares, koji je tada bio predgrađe Havane. Almendares je postao jedan od najuspješnijih klubova u staroj Kubanskoj ligi koja je djelovala do 1961. Njegovi igrači su bili poznati pod nadimkom Plavi; kasnije su preuzeli nadimak *Alacranes* ili Škorpioni. Poznati su bili po suparništvu s klubom Habana.
## Literatura 
* Alexander, Charles C. Breaking the Slump. Columbia University Press: New York, 2002
* Carter, Thomas F. The Quality of Home Runs: The Passion, Politics, and Language of Cuban Baseball. Durham: Duke University Press, 2008
* González Echevarría, Roberto (1999), The Pride of Havana: A History of Cuban Baseball, Oxford University Press,  
* Hatchwell, Emily., and Calder, Simon. Cuba: A Guide to the People, Politics and Culture. UK: Latin America Bureau, 1995
* Kapacia, Antoni. Havana: The Making of Cuban Culture. Oxford: Berg, 2005
* Perez Jr, Louis A. “Between Baseball and Bullfighting: The Quest for Nationality in Cuba, 1868-1898.” The Journal of American History,Vol.81, No. 2 (Sep., 1994), str. 493-517
* Perez Jr, Louis A. On Becoming Cuban: Identity, Nationality, and Culture. University of North Carolina Press, 1999
* Skinner, David. “Havana and Key West: Jose Mendez and the Scoreless Streak of 1908.” The National Pastime 24(Annual 2004):17

Kategorija:Bivši bejzbol klubovi
Athletic of Philadelphia

mini|200px|desno|Fotografija Philadelphia Athleticsa iz 1874. godine
**Athletic of Philadelphia** je bio američki bejzbol klub, poznat kao jedan od osnivača prve profesionalne lige National Association, isto kao i danas postojeće National League.

Osnovao ga je 1860. u Philadelphiji James N. Kerns pod nazivom **Athletic Base Ball Club**. Godine 1871. je bio među osnivačima National Associationa i učestvovao u svim sezonama prve profesionalne lige, pri čemu je prve sezone osvojio i titulu prvaka.

Godine 1876. je bio među klubovima koji su osnovali novu Nacionalnu ligu, ali je, slično kao i *Mutual of New York*, već pri kraju prve sezone zapao u teške finansijske probleme te nije mogao putovati u goste timovima na zapadu države. Zbog toga je sljedeće godine izbačen iz lige te je prestao s radom.

## Reference 
## Vanjski linkovi 
* https://sabr.org/journal/article/1876-winter-meetings-in-the-face-of-crisis/

## Literatura 
*Baseball-Reference. "Philadelphia Athletics Team Index" (1871-1875). Retrieved 2006-09/17.
*Baseball-Reference. "Philadelphia Athletics Team Index" (1876). Retrieved 2006-09-07.
*Jordan, David M (1999). ''The Athletics of Philadelphia: Connie Mack's White Elephants, 1901-1954*. Jefferson, NC: McFarland & Co. 
*Retrosheet. "Philadelphia Athletics (1871-1876)". Retrieved 2006-08-30.
*Wright, Marshall (2000). *The National Association of Base Ball Players, 1857-1870''. Jefferson, NC: McFarland & Co. 

Kategorija:Bivši bejzbol klubovi
Baltimore Canaries

**Baltimore Canaries** je bio američki profesionalni bejzbol klub koji se takmičio u ligi National Association od 1872. do 1874. godine. Često su nastupali pod nazivom **Lord Baltimore**, ali i kao **Yellow Stockings**. Kanarinac (*canary*) i žute čarape (*yellow stockings*) su nadimci koje su imali zbog boje uniforme.

Canaries su domaće utakmice igrali u baltimorskom Newington Parku. U tri sezone su promijenili menadžera, te ukupno pobijedili u 78 i izgubili 79 utakmica.
## Poznati igrači 
* Candy Cummings, Baseball Hall of Famer
* Bobby Mathews, pobijedio 297 utakmica u karijeri
* Lip Pike, *4x home run champion* u prvoj ligi bejzbola

## Reference 
Kategorija:Bivši bejzbol klubovi
Baltimore Marylands

**Baltimore Marylands** je bio kratkotrajni američki bejzbol klub koji se takmičio u profesionalnoj ligi National Association tokom sezone 1873. Jedinu domaću utakmicu su igrali na igralištu Madison Avenue Grounds, iako određeni izvori tvrde da je održana u Newington Parku, domaćem igralištu *Baltimore Canariesa*. Marylandsi su odigrali samo 6 utakmica, te primili 152 runova a napravili samo 26.  Jedini protivnici Marylandsa u tih šest utakmica su bili *Washington Blue Legs* i *Baltimore Canaries*. Protiv potonjih su igrali posljednje 4 utakmice, prije nego što su se nakon 11. jula 1873. sami raspustili.

## Reference 
Kategorija:Bivši bejzbol klubovi
Brooklyn Atlantics

mini|250px|desno|Atlantics 1865. godine (Kongresna biblioteka).
**Atlantic Base Ball Club** Brooklyna ("Atlantic" ili "Brooklyn Atlantics") je naziv za bejzbol klub koji se smatra prvim prvakom u historiji te igre te prvom sportskom dinastijom.

Osnovan je 1855. godine, a 1857. je bio među osnivačima prve bejzbol organizacije National Association of Base Ball Players (NAPBB). Godine 1859. *Brooklyn Atlantics* su osvojili prvo prvenstvo, a potom još dva, sve dok 1862. nisu poraženi od vječnog protivnika *Eckford of Brooklyn*. Zlatne godine kluba su 1863. i 1864. kada su cijelu sezonu bili poraza i osvojili prvenstvo.

Nakon raspada u NAPBB-u, *Brooklyn Atlantics* je godine 1871. pristupiti novoj profesionalnoj organizaciji National Association of Professional Base Ball Players. Godinu dana kasnije se predomislio, ali je u međuvremenu najveći broj igrača napustio klub, učinivši ga slabim. Nakon raspada te lige, Brooklyn Atlantics nisu dobili pozivnicu za National League 1876. te su umjesto toga životarili sve do konačnog prestanka rada 1882. godine.

## Literatura 
*Baseball-Reference. "Brooklyn Atlantics Team Index" (1872-1875).
*Retrosheet. "Brooklyn Atlantics (1872-1875)". 
*Wright, Marshall (2000). *The National Association of Base Ball Players, 1857-1870*. Jefferson, NC: McFarland & Co. 

Kategorija:Bivši bejzbol klubovi
Buffalo Bisons (1879-1885)

**Buffalo Bisons** je bio američki bejzbol klub iz grada Buffalo u državi New York. Iako je i ranije postojao kao poluamaterski klub, kao njegov početak se obično uzima ulazak u National League 1879. U njoj je ostao do 1885. Bisonsi su domaće utakmice igrali na Riverside Parku (1879-83) i Olympic Parku (1884-85).

**Poznati igrači**
*Dan Brouthers
*Bill Crowley
*Davy Force
*Pud Galvin 
*Jim O'Rourke
*Hardy Richardson
*Jack Rowe
*Deacon White

## Reference 
## Vanjski linkovi 
Kategorija:Bivši bejzbol klubovi
Cleveland Forest Citys

**The Cleveland Forest Cities** je naziv za kratkotrajni američki profesionalni bejzbol klub koji se takmičio u profesionalnoj ligi NA. Klub je postojao tek dvije godine, od 1871. do 1872. Domaće igre su se održavale na stadionu National Association Grounds u Clevelandu. Poznati su po tome što su prvu zabilježenu utakmicu u historiji profesionalnih bejzbola liga izgubili od Fort Wayne Kekiongasa s rezultatom 2-0. U dvije godine, rezultati kluba su bili slabi, te je zabilježio 16 pobjeda i 35 poraza.

## Postava 1871. 
*Art Allison 
*John Bass 
*Joe Battin    
*Jim Carleton 
*George Ewell  
*Caleb Johnson  
*Gene Kimball 
*Charlie Pabor
*Al Pratt    
*Joe Quest   
*Ezra Sutton  
*Deacon White   
*Elmer White

## Postava 1872. 
*Art Allison 
*Jim Carleton
*Scott Hastings 
*Jim Holdsworth
*Mullen  
*Charlie Pabor
*Al Pratt   
*Joe Simmons
*Ezra Sutton 
*Charlie Sweasy  
*Deacon White
*Rynie Wolters

## Reference 
Baseball-Reference.com

## Literatura 
*Wright, Marshall (2000). *The National Association of Base Ball Players, 1857-1870*. Jefferson, NC: McFarland & Co. 

Kategorija:Bivši bejzbol klubovi
Detroit Wolverines

mini|Hardy Richardson iz *Detroit Wolverinesa*, cca. 1887.

** Detroit Wolverines** je bio američki profesionalni bejzbol klub iz Detroita u 19. vijeku.

Osnovan je godine 1880. na prijedlog tadašnjeg detroitskog gradonačelnika William G. Thompsona. Sljedeće godine se priključio National Leagueu, a svoju prvu utakmicu igrao na Recreation Parku 2. maja 1881.

Godine 1885. njegov novi vlasnik Frederick Kimball Stearns pokušao je stvoriti *super-klub* basnoslovnim svotama na kupovinu najboljih igrača iz drugh klubova. Ostali klubovi su na to reagirali ishodivši snižavanje prihoda od ulaznica na gostujućim utakmiacama, te tako prisilivši Steransa da proda igrače kako bi smanjio troškove.

Dvije godine kasnije, 1887. godine, Detroit Wolverines je sa 75 pobjeda i 45 poraza osvojio prvenstvo NL, a nešto kasnije i World Series, odnosno seriju od 15 utakmica, u kojoj je s 10 puta porazio *St. Louis Browns*, prvaka suparničke lige American Association.

Nakon sezone 1888. klub se raspustio, a šest godina kasnije je srušen i njegov stadion.

## Poznati igrači 
* Charlie Bennett
* Dan Brouthers
* Fred Dunlap
* Ned Hanlon
* Deacon McGuire
* Hardy Richardson
* Jack Rowe
* Billy Shindle
* Sam Thompson
* Deacon White
* Chief Zimmer

## Reference 
## Vanjski linkovi 
Kategorija:Bivši bejzbol klubovi
Eckford of Brooklyn

**Eckford of Brooklyn**, ili jednostavno **Eckford**, bio je američki bejzbol klub koji je djelovao od 1855. do 1872. godine.

Osnovan je u julu 1855. pod nazivom **Eckford Base Ball Club**, a ime je dobio po Henryju Eckfordu, poznatom brodograditelju iz Brooklyna, poznatom po nizu ratnih brodova koji su služili u anglo-američkom ratu.

*Eckford* je bio jedan od 16 njujorških klubova koji su 1857. učestvovali na konvenciji koja je kodificirala nova pravila bejzbola, dotada određivana isključivo od kluba *New York Knickebockers*. Iste je godine postao članom National Asociattion of Base Ball Players (NABPP), koja će od 1859. godine imati službena natjecanja.

*Eckford* je prvih godina lige bio u sjeni svog protivnika *Brooklyn Athletics*, ali je godine 1862. uspio postati prvakom lige NABPP. Iste je godine kao domaći teren koristio brooklynski Union Grounds, prvo pravo bejzbol igralište u historiji sporta. Godine 1863. klub je ponovo osvojio prvenstvo.

Kasnih 1860-ih Eckford je postao jedan od prvih bejzbol klubova koji se profesionalizirao, ali godine 1871. nakon raspada u NABPP nije ušao u novu profesionalnu organizaciju National Association of Professional Base Ball Players (NAPBBP). To je učinio tek godinu dana kasnije, ali je zbog gubitka najvažnijih igrača imao tako loše rezultate da je morao prestati s djelovanjem.

## Literatura 
*Baseball-Reference. "Brooklyn Eckfords Team Index" (1872).
*Retrosheet. "The 1872 Brooklyn Eckfords".
*Seymour, Harold (1960). *Baseball: The Early Years*. New York: Oxford University Press. .
*Wright, Marshall (2000). *The National Association of Base Ball Players, 1857-1870*. Jefferson, NC: McFarland & Co. 

### Igrališta 
*Lowry, Phil. *Green Cathedrals*.
*Benson, Michael. *Baseball Parks of North America*.

Kategorija:Bivši bejzbol klubovi
Habana (bejzbol klub)

**Habana club** je bio jedan najstarijih i najuglednijih kubanskih bejzbol klubova. Osnovan je u Havani godine 1878. i ušao je u staru Kubansku ligu. Za vrijeme postojanja lige (1878-1961) Habana je bio jedini klub koji je učestvovao svake sezone. Kroz historiju su njegovi igrači bili poznati pod nadimkom *Crveni*; kasnije su promijenili ime u *Leones* ili Lavovi. Bili su poznati po tradicionalnom suparništvu s klubom *Almendares*.
## Titule
*1878/79
*1879/80
*1882/83  
*1884/85 
*1885/86
*1886/87 
*1888/89
*1889/90
*1891/92 
*1897/98
*1900/01
*1901/02
*1902/03
*1903/04 
*1908/09 
*1911/12
*1914/15
*1917/18
*1919/20
*1920/21
*1925/26
*1926/27
*1927/28
*1927/28
*1933/34
*1940/41
*1943/44
*1947/48
*1950/51
*1951/52
*1952/53

## Literatura 
* Figueredo, Jorge S. (2003). *Cuban Baseball: A Statistical History, 1878–1961.* McFarland & Company. .
* González Echevarría, Roberto (1999). *The Pride of Havana: A History of Cuban Baseball.* Oxford University Press. .

Kategorija:Bivši bejzbol klubovi
Kategorija:Sport na Kubi
Patuljci (Gospodar prstenova)

mini|desno|200px|Patuljci: Peter Jacksonovo djelo *The Lord of the Rings: The Fellowship of the Ring*.
Patuljci su imaginarna rasa iz Gospodara Prstenova. Valar Aule im je stvorio tijela i oblikovao Sedam Očeva Patuljaka, ali njima je istinski život podarila Iluvatarova moć. Sedam Očeva Patuljaka su se probudili u Prvom Dobu Zvijezda, nedugo poslije buđenja Vilenjaka. Bili su žilavi, hrabri, neustrašivi i otporni, a uz to i vješti rudari i zanatlije. 

Sagradili su više kraljevstava u Dobima Zvijezda: u Plavim planinama su sagradili kraljevstva Nogrod i Belegost, a u Maglenim planinama Moriju ili Kazad Dum, bilo je njihovo najslavnije kraljevstvo. 

Imali su sopstveni jezik i ljubomorno su ga čuvali. Trgovali su sa Noldorima, ali između dvije rase nije bilo većeg prijateljstva. Patuljci su se također borili protiv Melkorovih podanika: Orka, Vukodlaka i drugih. Patuljci Belegosta su se hrabro pokazali u Bici Nebrojenih Suza, jer su samo oni mogli da izdrže plameni dah zlih Zmajeva. Međutim, Patuljci Nogroda su željeli Silmarile i zbog toga su opljačkali kraljevstvo kralja Tingola, Lutijeninog oca, kada su saznali da je od Melkora oteo jedan Silmaril. Laikvendi su presreli te Patuljke i pobili ih. Nakon Rata Bijesnih, kada se Belerijand raspao i pao u more, nestala su i kraljevstva Nogrod i Belegost. Preživjeli Patuljci su otišli u Moriju. U Drugom dobu sunca osnovano je kraljevstvo Vilin kovača i Patuljci su trgovali sa njima. 

Kada su Noldori iskovali Prstenove Moći, Patuljci su dobili njih sedam, ali nisu učestvovali u Posljednjoj Alijansi, već su zatvorili kapije Morije za strance. U Trećem Dobu Sunca, Patuljci Morije kopali su duboko i pohlepno i tako probudili jednog Balroga. Demon je otjerao Patuljke iz Morije. Patuljci su na sjeveru osnovali kraljevstvo Erebor. Jedan dio Patuljaka je osnovao naseobinu Gvozdenih Brda. Par godina kasnije, Patuljci su osnovali kraljevstvo Sivih planina, koje su postale čuvene po Patuljačkom zlatu. Međutim, ovo je privuklo pohlepne Hladne zmajeve koji su zauzeli to kraljevstvo. Još jedan zmaj,Smaug Zlatni je obuzet pohlepom došao u Erebor i otjerao Patuljke odatle. Patuljci su postali skitački narod bez doma. U ovom periodu kralja Daina ubili su Orci. Tako se poveo rat Patuljaka i Orka. Svi Patuljci su pretraživali sjever i ubijali Orke. 

Torin Hrastoštit i Gandalf su smislili plan kako da ubiju Smauga i na kraju su uspjeli uz pomoć Hobita Bilba Baginsa. Za vrijeme Rata za Prsten Patuljci su se hrabro borili protiv Sauronovih slugu. Poslije Rata za Prsten, Patuljak Gimli je osnovao kraljevstvo u pećinama Helmovog Ponora.
## Vanjski linkovi 
* http://www.etymonline.com/index.php?term=dwarf

Kategorija:Rase Srednje zemlje
Statut o autonomiji Katalonije (1979)

[mini|desno|200px|Grb [Generalitet Katalonije|Generaliteta Katalonije]]
**Statut o autonomiji Katalonije** (; također **Statut iz Saua** – , nazvan po mjestu gdje je donesen) jest ustavni zakon koji definira regiju Kataloniju kao autonomnu zajednicu unutar Španije. Proglašen je 18. septembra 1979. Predstavlja jedan od 17 takvih statuta koji su doneseni, u različitim oblicima i sadržajima, za razne autonomne zajednice Španije od uvođenja demokratije 1970-ih.

Katalonija je prvi put dobila Statut o autonomiji 1932. za vrijeme Druge španske republike. Njega je ukinuo general Francisco Franco nakon Španskog građanskog rata, uglavnom zbog toga što je stanovništvo Katalonije bilo neprijateljski raspoloženo prema nacionalističkim snagama. Zbog toga su za vrijeme njegove vladavine katalonska kultura, jezik i samouprava bili brutalno ugušeni.

## Također pogledajte 
* Katalonija
* Španske autonomne zajednice

## Reference 
## Vanjski linkovi 
* Tekst Statuta 

Kategorija:Katalonija
Masakr u Souhaneu

Najveći od svih **masakra u Souhaneu** se dogodio u planinskom gradiću Souhane (oko 25 km južno od grada Alžira, između Larbaae i Tablat)u u noći 20-21. augusta 1997. godine. U tom masakru su ubijene 64 osobe, a 15 žena je oteto; rezultat svega je bio masovni egzodus, zbog čega je stanovništvo s 4000 ljudi prije masakra palo na samo 103 osobe prema podacima 2002 godine. 

Uz ovaj su se u Souhaneu dogodili manji masakri 27. novembra 1997. (ubijeno 18 muškaraca, 3 žene, 4 djeteta) te 2. marta 2000. kada su gerilci ubili oko 10 pripadnika istog domaćinstva. Svi ti masakri su pripisani GIA-i.

## Reference 
## Vanjski linkovi 
Kategorija:Alžirski građanski rat
Kategorija:1997.
Kategorija:Vojna historija Alžira
Trojni savez (1882)

**Trojni savez** (sklopljen 20. maja 1882) bio je blok država koji su sačinjavali (Italija, Austro-Ugarska i Njemačko Carstvo) i koji će u u prvom svjetskom ratu biti poznat pod nazivom Centralne sile.

Bugarska i Osmansko Carstvo naknadno su ušli u Prvi svjetski rat na njihovoj strani, ali je Italija ispočetka bila neutralna da bi se nakon potpisivanja Londonskog ugovora u zamjenu za obećano teritorijalno širenje na Trst i Dalmaciju pridružila Antanti i objavila rat Centralnim silama.

## Reference 
## Vanjski linkovi 
Kategorija:Prvi svjetski rat
Kategorija:Vojni savezi
Malkoč-beg Dugalić

**Malkoč-beg Karaosmanović** je upravljao Bosnom oko 1553. do 1554. godine, a po Kneževiću samo 4,5 mjeseca. Sin je Kara Osman-bega, pa se zato ponekad navodi kao i Malkoč-beg Karaosmanović. Safvet-beg Bašagić piše  da je rođen u Dugama kod Prozora, po kojoj ga neki zovu Dugalić, dok Fra Antun Knežević smatra da je bosanski poturica Duganlić. Brat Malkoč-bega bio je Kara Ali-beg. On se isticao među krajiškim ratnicima po neustrašivosti pa ga je sultan pozvao u rat na Perziju. Malkoč-beg je imao dva sina Džafera i Huseina, koji su ostali iza njega. Džafer je imao za ženu kćer velikog vezira Rustem-paše i bio je kapetan u Gradiškoj na Savi. Oba Malkočeva sina poginuli su u borbi na Krajini.

## Sjajna vojna kliškog sandžak-bega Malkoč-bega 
1553. godine, komadant hrvatske i slavonske zemlje, Zrinski, poslao je jednog komadanta po imenu Ivan Holsen koji je bio njegov glavni komadant, s nekoliko hiljada konjanika i pješaka, na Klišku krajinu. Ovi su mnogo sela toga kraja opljačkali, nanijeli štetu raji, preostalu stoku koja je preživjela su otjerali, napravili mnoga nedjela i niskosti. Saznavši ovo, Malkoč-beg je, ne oklijevajući, odmah s vojskom počeo slijediti neprijatelje, pa je za njima poslao Hasan-agu, bešliju (pripadnik plaćene konjice) Blagajske tvrđave i ćehaju Ključke tvrđave, Mehmed-ćehaju, upozorivši ih da ih gone dok ih ne stignu. Hasan-aga i Mehmed-ćehaja su u brzom jurišu napredovali i do pola noći stigli neprijatelje, ne oklijevajući, upustili se u okršaj i spasili imetak koji su oni uzeli. Međutim, Zrinski je s dosta vojske bio u zasjedi. Kada se zapodjenula bitka, on je izišao iz zasjede i došao svojim vojnicima u pomoć, ali je tada pristigao i Malkoč-beg. Toliko su neprijatelja pobili da je Zrinski jedva bijegom uspio spasiti glavu. Malkoč-begu je u znak zahvalnosti dodijeljen sandžak-begluk nad Bosnom 1553. godine. Poginuo je 1565. godine i bio je ukopan u haremu Hiseta, kod Halil-pašinog turbeta u Banjoj Luci.

## Vojni pohodi 
O Malkoč-begovu namjesnikovanju turski pisci ništa ne bilježe, dok hrvatski navode, da je mnogo jada nanio Hrvatskoj, Lici i Krajini, neprestano provaljujući preko granice. Miroslav Prelog piše: "da on hara i plijeni ostatke Hrvatske između Une, Gline i Korane. Čitav niz utvrda pada u njegove ruke, a on ih obori i popali. Sada ga u bojevima pomažu i sinovi Džafer i Husein".U tvrđavi Sinj, koja se nalazi na obali mora, od njenog osnivanja, bili su samo mustahfizi (članovi stalne posade, koja se brinula o opkomipa i utvrđivanju oko grada - čuvari, zaštitnici). Malkoč-beg je 1553. godine u nju naselio i islamsko stanovništvo. Kasnije se 1556. godine Malkoč-beg proslavio u osvojenju tvrđave Kostajnice.

## Reference 
*Bašagić Safvet-beg, "Kratka uputa u prošlost Bosne i Hercegovine (Od g.1463-1850)", Zurich, Juni 1994.
*Bišćević Vedad, "Bosanski namjesnici Osmanskog doba (1463-1878)", Sarajevo, Mart 2006.

Kategorija:Bosna i Hercegovina u Osmanskom Carstvu
Kategorija:Kliški sandžak-begovi
Kategorija:Bosanski sandžak-begovi
Patuljci (čvor)

* Patuljci (Gospodar prstenova) - imaginarni narod iz romana *"Gospodara prstenova"*
* Nordijski patuljci - patuljci iz nordijske mitologije i germanske mitologije
* patuljci iz germanske mitologije
**patuljci svjetlosti
**crni patuljci
*mračni patuljci
* patuljci (Discworld)
*Patuljak (Dungeons & Dragons)

**Muzika i film**

*en: elf (patuljak)*
* Elf (album), 1972., grupe Elf
* Elf (grupa), izvorno imenovani "The Electric Elves", Američka blues-rock grupa osnovana 1967. 
* Elf (film), 2003
* Elf the Musical, 2010. Broadway Mjuzikl

**Prirodne nauke**

* vrsta ribe; vidi Shad
* vrsta groma;

**Vozila**

* Isuzu Elf, kamion
* Riley Elf, varijanta Mini motora
* Elf, tegljač uzet u službu Britanske Imperije
* USS Elf (SP-81), patrolni brod od 1917 do 1919
* Elf, 1888. regatna jahta

Marke i imena kompanija

* Elf Aquitaine, Francuska naftna kompanija
* ELF Corporation, 
* e.l.f. Cosmetics, međunarodna kozmetička marka
Južna Georgia i Južna Sendvička ostrva

**Južna Georgia i Južna Sendvička Ostrva** (, SGSSI) su prekomorska teritorija Ujedinjenog Kraljevstva smještena u južnom dijelu Atlantskog okeana. Ostrva se nalaze otprilike 1.000&nbsp;km istočno od Folklandskih ostrva i pod britanskom su upravom od 1908, osim kratkog perioda 1982. kada ih je Argentina okupirala. Teritorija je formirana 1985. godine izdvajanjem iz Folklanda kome je do tada pripadala na upravnom nivou. Sastoji se od ostrva Južna Georgia, koji je najveći u sastavu teritorije, te grupe manjih ostrva poznatih kao Južni Sandwich.

Na ostrvima nema domorodačkog stanovništva i jedini građani su pripadnici britanskog vojnog garnizona i naučnici Britanske službe za istraživanje Antarktika kojima je baza u *glavnom gradu* Grytvikenu.

## Historija 
Suverenitet nad Južnom Georgijom i Južnim Sendvičkim Ostrvima bio je predmet spora od njihovog otkrića. Argentina je zasada jedina koja ostrva smatra svojima i naziva ih *Islas Georgias y Sandwich del Sur*. Argentina je u svrhu potvrde suvereniteta godine 1976. ustanovila trajno naselje na Južnim Sendvičkim Ostrvima, a godine 1982. okupirala je Južnu Georgiju što je, zajedno s okupacijom Folklanda, dovelo do folklandskog rata. Možda je jedan od najvažnijih momenata u historiji Južne Georgije bitka kod Grytvikena, dio argentinskog plana aneksije Folklanda 1982. Do sukoba je došlo kada su se argentinske trupe iskrcale na Južnu Georgiju u februaru, savladavši tamo stacionirane britanske marince. Britanija je konačno ponovo zauzela ostrvo u aprilu iste godine. Nakon Folklandskog rata, britanski garnizon je postavljen na ostrvo, ali je povučen 2001. godine.

## Izvori 
## Također pogledajte 
* Grb Južne Georgije i Južnih Sendvičkih Ostrva
* Zastava Južne Georgije i Južnih Sendvičkih Ostrva

Kategorija:Južna Amerika
Kategorija:Ostrva
Kategorija:Britanske prekomorske teritorije
Kategorija:Države i teritorije osnovane 1985.
Wernher von Braun

**Wernher von Braun** bio je američki raketni stručnjak njemačkog porijekla.

Bio je jedan od vodećih stručnjaka za rakete i raketna oružja u nacističkoj Njemačkoj i jedan od konstruktora dalekometnih projektila V-1 i V-2, kojima je 1944. i 1945. bombardovana Engleska. Nakon kapitulacije hitlerovske Njemačke, Braun je sa svojom ekipom raketnih stručnjaka prešao u službu SAD-a.

Pod njegovim vodstvom u SAD-u je sagrađeno nekoliko novih tipova raketa, među kojima i raketa Jupiter C, kojom je 1. februara 1958. lansiran prvi američki umjetni satelit Explorer I. Najzaslužniji je za ostvarenje američkog svemirskog programa "Apollo" kojim su amerikanci sletjeli na Mjesec. Prema izvorima NASA-e "on je, bez sumnje, najveći raketni naučnik u historiji". Godine 1975. primio je Nacionalnu medalju za nauku.

## Također pogledajte 
* Robert Goddard
* Sergej Koroljev

## Reference 
## Vanjski linkovi 
Kategorija:Rođeni 1912.
Kategorija:Umrli 1977.
Kategorija:Biografije, Wirsitz
Kategorija:Njemački izumitelji
Kategorija:Američki izumitelji
Kategorija:Njemački baroni
Spisak orbitalnih lansirnih sistema

Ovaj spisak raketnih letjelica odnosi se na letljelice koje se koriste za podizanje tereta u svemir, te za zrakoplove i ostale letjelice na raketni pogon. Za popis raketa koja su korištena kao oružje pogledajte članak *Spisak raketnih oružja*.

## Brazil
*VLS-1
*VLS-2 – *U razvoju*
## Evropska Unija 
* Ariane 1
* Ariane 2
* Ariane 3
* Ariane 4
* Ariane 5
* Vega (raketa)

## Francuska 
* Diamant

## Indija 
* ASLV-D4
* PSLV-D1
## Iran
*Safir "Glasnik" ili "Ambasador" (na perzijskom)
*Simorgh po imenu perzijskog mitskog bića

## Izrael
*Shavit "Kometa"
## Italija
*Vega (zajedno sa Evropskom svemirskom agencijom) - u razvoju
## Japan 
* Lambda 4S-5
* M serija
* LS-A
* NAL-7
* NAL-16
* S serija
* JCR
* N-I
* N-II
* H-I
* H-II
* H-IIA
* J-I
* HOPE

## Južna Koreja
*KSLV
## Kina 
* Dugi marš 3B
* Dugi marš 2F
*Feng Bao 1 "Oluja"
*Kaituozhe-1 "Istraživač"
*Dugi marš
**Dugi marš 1
***Dugi marš 1
***Dugi marš 1D
**Dugi marš 2
***Dugi marš 2A
***Dugi marš 2C
***Dugi marš 2D
***Dugi marš 2E
***Dugi marš 2E(A)
***Dugi marš 2F
***Dugi marš 2F/G
**Dugi marš 3
***Dugi marš 3
***Dugi marš 3A
***Dugi marš 3B
***Dugi marš 3B(A)
***Dugi marš 3C
**Dugi marš 4
***Dugi marš 4A
***Dugi marš 4B
***Dugi marš 4C
**Dugi marš 5 – *u razvoju*
***CZ-NGLV-Lagana
***CZ-NGLV-Srednja
***CZ-NGLV-A
***CZ-NGLV-B
***CZ-NGLV-C
***CZ-NGLV-D
***CZ-NGLV-E
***CZ-NGLV-F
**Long March 6 – *u razvoju*

## Rusija, Ukrajina i ostale zemlje iz bivše SSSR
* Vostok
* Voskhod
* Energia
* Sojuz
* SS-18
* SS-24
* Proton (raketa)

## SAD 
* Redstone (raketa)
* Jupiter C
* Saturn IB
* Saturn V
* Scout
* Thor (raketa)
* Atlas (raketa)
* Juno I
* Juno II
* Delta A
* Delta B
* Delta C
* Titan (raketa)
* Vanguard (raketa)
* Agena
* Centaur
* Space Shuttle
## Sjeverna Koreja
*Baekdusan
**Baekdusan 1
**Baekdusan 2

## Ujedinjeno Kraljevstvo 
* Black Arrow
* Black Knight

## Reference 
## Vanjski linkovi 
Kategorija:Rakete-nosači
Kategorija:Spiskovi raketa
Kategorija:Spiskovi vezani za tehnologiju po državama
Polarnost

mini|Polarnost molekula HF, HCl, HBr i HI
U kovalentno vezanim molekulama zbog razlika u elektronegativnosti atoma dolazi do razdvajanja težišta pozitivnog i negativnog naboja te takva molekula ima dva pola. To su **polarne** ili **dipolne** molekule odnosno skraćeno **dipoli**. Zato se takva veza naziva kovalentna veza sa djelomičnom ionskom prirodom. Dakle, ako je razlika elektronegativnosti atoma u molekuli veća, elektronski par je bliže elektronegativnijem atomu i pritom je molekula jače polarna.

## Dipolni moment molekule 
U prikazivanju polarnosti molekule uz elektronegativniji atom koji ima veću gustoću elektronskog oblaka stavlja se znak **δ-**, a uz manje elektronegativan atom koji ima manju gustoću elektronskog oblaka znak **δ+**. Električni dipolni moment (** μ**) je mjera za polarnost pri čemu vrijedi:

:: ** μ = e × l **

gdje je *e* električni naboj, a *l* udaljenost težišta pozitivnog i negativnog naboja. Dipolni moment imaju samo molekule građene od raznovrsnih atoma. Ali on ovisi i građi molekule u prostoru. Pa tako zbog prostorne simetričnosti težište naboja se nalazi u istoj tački, te takve molekule također nemaju dipolni moment.

## Polarnost i fizičke osobine molekula 
Polarnost molekule utiče na fizikalne osobine kao što su tačka topljenja i tačka ključanja. Privlačenje između polarnijih molekula je jače, pa je tačka topljenja i ključanja viša. Dobar primjer za ovo je posmatranje spojeva elemenata 16. grupe periodnog sistema: H2O, H2S, H2Se. Pri normalnim uslovima voda je u tečnom stanju, a ostali analogni spojevi u grupi su gasovi. Uzrok ove pojave je veća polarnost molekula vode.

Kategorija:Fizikalna hemija
Kategorija:Hemijske osobine
Program Space Shuttle

**Space Shuttle** je program svemirskih letova Američke svemirske agencije NASA. Program se temelji na raketoplanu za višekratnu upotrebu koji polijeće vertikalno uz pomoć nosivih raketa, a slijeće kao avion. Prvi letovi su ostvareni 1981. godine, a posljednji su planirani za 2010. godinu kada će biti zamijenjen projektom Orion. 

Ukupno je  konstruisano šest letjelica: Enterprise, Columbia, Challenger, Discovery, Atlantis i Endeavour. Do sada je uspješno obavljeno 115 letova a dvije su letjelice izgubljene u nesrećama: Challenger 1986. i Columbia 2003. godine sa ukupno četrnaest poginulih astronauta. Space Shuttle se uglavnom koristi kao teretno vozilo za snabdijevanje svemirskih stanica, za pozicioniranje i popravak umjetnih satelita ili kao platforma za eksperimente u bestežinskom stanju.

Kategorija:Astronautika
Kategorija:Svemirske letjelice
Kategorija:NASA
Milna (čvor)

* Milna (Hrvatska), naselje i općina na otoku Braču 
* Milna (Hvar), naselje na otoku Hvaru 
* Milna (Vis), naselje na otoku Visu
Metara iznad Jadrana

Pod navodom **metara iznad Jadrana** (skraćenica "m. i. J.") podrazumijeva se navođenje nadmorske visine u odnosu na srednji morski nivo Jadrana kod Molo Sartorio u Trstu.

Ta razliku od Austrije koja kao referencu uzima nivo iz 1875, na području bivše Jugoslavije koristi se srednji nivo iz 1900. godine.

Albanija također nadmorsku visinu navodi u vezi sa Jadranom, pri čemu koristi nivo izmjeren u lučkom gradu Draču.

## Također pogledajte 
* Metar

## Vanjski linkovi 
*  Trieste Institut pomorskih nauka 
*  Austrijski federalni ured metrologije i geodezije 

Kategorija:Vertikalni referentni sistem
Kategorija:Geografija Austrije
Kategorija:Jadransko more
Sedimentne stijene

frame|desno|Dva tipa sedimentnih stijena: šejl prekriven krečnjakom.
**Sedimente stijene** su stijene nastale taloženjem ostataka drugih stijena djelovanjem vode, leda i vjetra, taloženjem kao rezultatom biološke aktivnosti te taloženjem iz otopine. Sedimentne stijene uključuju uobičajene stijene kao što su kreda, krečnjak i šejl. Prekrivaju 75% površine Zemlje. 

## Postanak 
Sedimentne stijene nastaju zbog preopterećenja kako se čestice sedimenta talože iz zraka, leda, vjetra ili vodenih tokova. Kako taloženje sedimenta napreduje, litostatski pritisak ga pritišće u uslojenu krutinu procesom litifikacije (nastanka stijene) pri čemu se istiskuje fluid kojim je donešen. Dijageneza je naziv koji se koristi za opisivanje svih hemijskih, fizikalnih i bioloških promjena, uključujući i cementaciju, kroz koje prolazi sediment nakon taloženja kroz svoju litifikaciju, bez obzira na površinsko trošenje. 

Sedimentne stijene su posložene u slojeve. Svaki novi sloj se polaže horizontalno na stariji u procesu zvanom superpozicija. Obično postoje praznine u slijedu koje se nazivaju diskordancije. One predstavljaju razdoblja u kojima nije dolazilo do taloženja ili u kojima su stariji slojevi bili izdignuti iznad razine mora i erodirani.

Sedimentne stijene sadrže važne podatke o historiji Zemlje. U njima su sačuvani fosili iz kojih možemo saznati o razvoju života, a koje nažalost ne možemo naći u magmatskim ili metamorfnim stijenama zato što pritisci i temperature na kojima se formiraju uništavaju fosilne ostatke. Iz sedimentnih stijena također možemo saznati o okolišima u kojima se se taložile.

Mogu se razmatrati s obzirom na veličinu zrna, s šejlom kao najfinijim s česticama manjim od 0.004 mm, nešto većim siltom (od 0.004 do 0.06 mm), pješčenjakom (od 0.06 do 2 mm) te konglomeratom i brečom kao najkrupnijima sa zrnima od 2 do 256 mm.

## Također pogledajte 
* Erozija

## Reference 
Kategorija:Petrologija
Kategorija:Sedimentne stijene
Ivan Hariš

**Ivan Hariš-Gromovnik** (ratno ime Ilija Gromovnik) (Slapno, 1903. - 1989.) komunist, partizan prvoborac, pisac, hrvatski generalmajor JNA

Ilija Gromovnik je u II svjetskom ratu bio organizator i provoditelj velikog broja diverzantskih akcija pri GŠ NOV, zbog čega je i dobio ratno ime 
"Gromovnik" prema istoimenom starozavjetnom proroku. Ivan Hariš Gromovnik je neko vrijeme bio visoko kotiran u Generalštabu JNA. Imao je često oprečna stajališta od službene jugoslavenske dogmatske politike u vezi Narodnooslobodilačkog rata, pa je zbog toga kasnije, iako proglašen narodnim herojem, prijevremeno umirovljen.

1936. godine se je uključio u rat u Španiji kao diverzant, da bi kasnije postao poručnik u Internacionalnoj brigadi. Osim u Španiji učestvovao je u komunističkim pokretima u Kanadi, Meksiku, Panami, Ekvadoru, Kolumbiji i Argentini.

## Djela 
"Diverzant" i "Dnevnik diverzantskih akcija u Hrvatskoj", no, nažalost najzanimljivije i najintrigantnije pojedinosti naravno nisu zapisane u knjigama.

Kategorija:Jugoslavenski komunisti
Kategorija:Hrvatski komunisti
Kategorija:Nosioci Ordena narodnog heroja
Kategorija:Jugoslavenski partizani
Kategorija:Hrvatski partizani
Kategorija:Biografije, Ozalj
Kategorija:Generali Jugoslavenske narodne armije
Kategorija:Rođeni 1903.
Kategorija:Umrli 1989.
Raketa

[mini|Raketa Redstone - okosnica projekta [Mercury]]

**Raketa** je naziv za letjelicu, zrno, projektil, svemirski brod koja se kreće pomoću brzog izlaska plinova ili propelanta iz motora rakete.

## Način rada 
[mini|Nacrt višestupne rakete iz 17. vijeka - poljskog izumitelja [Kazimierz Siemienowicza]]
Rakete lete na principu akcije i reakcije. Akcija je potiskivanje mlaznog pogona prema dolje, a reakcija je podizanje rakete prema gore.
Kod većih raketa kao što su Sojuz i Space Shuttle (koji zapravo nije raketa) potreban je vodik jer je lagan i dobro izgara (zapaljiv je), ali i opasan jer se vrlo lako zbog toga može dogoditi nesreća.

## Historija razvoja 
## Vrste raketa 
### Obzirom na pogon 
* raketa na hemijski pogon
* raketa na hibridni pogon
* raketa na vodeni pogon
* tripropelentna raketa
* raketa na kruti pogon
* raketa na nuklearni pogon

### Obzirom na namjenu 
* raketa na hemijski pogon
* raketa na hibridni pogon
* raketa na vodeni pogon
* tripropelentna raketa
* raketa na kruti pogon
* raketa na nuklearni pogon
* raketa na ionski pogon

## Upotreba 
## Raketni pioniri 
* Konstantin Tsiolkovski
* Robert Goddard
* Hermann Oberth
* Wernher von Braun
* Sergej Korolev

## Također pogledajte 
* Spisak raketnih letjelica
* Spisak raketnih oružja
* Kaćuša
* A raketni projekat

## Vanjski linkovi 
*Angara - Novi stepen razvoja kosmičkog programa (Televizija Zvijezda - Zvanični kanal)
* http://www.astronautix.com/lvs/
* http://www.braeunig.us/space/index.htm
* http://www.nar.org/

Kategorija:Pogoni
Kategorija:Oružje
Kategorija:Svemirske letjelice

Kategorija:Kineski izumi
Stranka pravde i razvoja (Turska)

**Stranka pravde i razvoja** (), skraćeno *AKP* je turska desno-populistička i neoosmanska politička stranka.

## Reference
## Vanjski linkovi
*Zvanična stranica

Kategorija:Političke stranke u Turskoj
Golman

[mini|desno|[Nogometni golman]]
[mini|desno|[Bendi]]
[alt=Hokejski golman|mini|[Hokej na ledu|Hokejski golman]]
**Golman** je igrač sportske ekipe koji stoji na golu i cilj mu je da spriječi da lopta završi u mreži njegovog gola. Obično se nalazi u ograničenom prostoru ispred mreže, u kojem za njega važe drukčija pravila u odnosu na ostale igrače. Razlikuje se od ostalih igrača po izgledu i/ili boji opreme.

Sportovi u kojima postoji vratar su: nogomet, rukomet, vaterpolo, hokej na ledu, hokej na travi i razne varijante tih sportova.

Kategorija:Sport
AKP

* Stranka pravde i razvoja (Turska), politička stranka u Turskoj
* Ang Kapatiran, politička stranka na Filipinima
Puri-Coroado

**Puri-Coroado** je porodica indijanskih jezika i plemena iz južnog Brazila koju Mason (1950) klasificira uz još 7 porodica u Veliku porodicu Macro-Ge. Jezici i plemena što pripadaju u Puri-Coroado su: 
*Puri (ili Telikong, Paqui) koji su podijeljeni na tri manja plemena Sabonan, Uambori i Xamixuma, sa Itabapoana i Médio Paraíba; 
*Coropó, na obalama rijeka Pomba i Alto Paraíba;   
*i Coroados na Serra do Mar i rijekama Paraíba, Pomba. Uključuju: Caraia, Guarulhos, Guarus, Maritong, Ocauan, Ouanem, Papana, Sacarus, Sasaricon, Tamprum.
## Bibliografija (sa en wiki) 
* Campbell, Lyle. (1997). American Indian languages: The historical linguistics of Native America. New York: Oxford University Press. .
* Kaufman, Terrence. (1994). The native languages of South America. In C. Mosley & R. E. Asher (Eds.), Atlas of the world's languages (pp.&nbsp;46–76). London: Routledge.

Kategorija:Jezici
Barbacoan

**Barbacoan** je indijanska jezična porodica iz Kolumbije i Ekvadora koja obuhvata jezike i dijalekte Indijanaca Andaki, Cayapa, Colorado, Coconuco, Paniquita, Guambiano, Moguex, Totoro, Kwaiker, Muellamues, Cara, Paez i manje grupe. Često je vode kao dio Velike porodice Macro-Chibchan. Ponekad se naziva i Barbacoan-Paezan.
## Jezička podjela 
Andaqui (1)
*Andaqui  [ana] (Kolumbija) 

cayapa-colorado (2)
*Chachi  [cbi] (Ecuador)
*Colorado  [cof] (Ecuador)

Coconucan (2)
*Guambiano  [gum] (Kolumbija) 
*Totoro  [ttk] (Kolumbija) 

Pasto (2)
*awa-cuaiquer  [kwi] (Kolumbija) 
*Barbacoas  [bpb] (Kolumbija)

Skupini barbacoa, u užem smislu, Daniel Garrison Brinton pripisuje plemena Barbacoas, Cayapas, Colorados ili Sacchas, Cuaiqueres, Iscuandes, Manivis i Telembis

Skupini coconuco isti autor pripisuje plemena Coconucos, Guanucos, Guambianos ili Moguexes, Pubenanos, Mosqueras, Polindaras i Totoros

Ovim jezicima prema jednoj klasifikaciji po McQuownu (1955.) i Greenbergu (1956.) trebalo bi pridodati i jezike paez, paniquita, popayan i purace, koji su s jezicima coconuco, guanaco (guanuco) moguex (guambiano), polindara, pubenaro (pubenano) i totoro, klasificirani posebnoj podporodici paezan-coconucan-popayanens. Nadalje jezike koji su zajedno klasificirani s jezicima coaiquer i colorado, klasificirani podporodici barbacoa: cara, cocora (iz Nikaragve), colima, gotane (Kostarika), muellamues, nigua, patia, sindagua. Po istoj klasifikaciji pripadaju joj i guatuso, jezik porodice rama, i jezici Cuna i Cueva Indijanaca.
## Vanjski linkovi 
*Ethnologue (14th)
*Ethnologue (15th)
*Ethnologue (16th)
*Barbacoa
*Tree for Barbacoan  
## Reference 
Kategorija:Macro-Chibchan jezici
Pečuh

**Pečuh** ili **Pečuj**, odnosno (  ([Quinque Ecclesiae}}, , , , ) je [Spisak gradova u Mađarskoj|peti po veličini grad Mađarske. Predstavlja administrativni i ekonomski centar mađarskog dijela Baranje. Sa nekih 160 hiljada stanovnika, grad se prostire u podnožju planine Mecsek. U gradu djeluje 8 manjinskih samouprava.

## Najznačajnije atrakcije 
* Nekropola Sopianae (UNESCO Svjetska baština)
* Cella Septichora (4. vijek)
* Katedrala (11. vijek, renovirana u 19. vijeku)
* Mađarska biskupska palata (12. vijek)
* Univerzitet u Pečuhu
* Barbakan (15. vijek)
* Széchenyi trg
* Džamija Paše Kasima (1543-1546), izvorno gotička crkva iz 13. vijeka
* Džamija Jakovali Hasan
* Centar grada (srednjovjekovne kuće, kuće u stilu baroka, klasicizma, rokokoa i secesije)
* Nádor Hotel (1846) na Széchenyi trgu
* Gradska vijećnica na Széchenyi trgu
* Sinagoga (1869)
* Zgrada mađarske akademije nauka (1884)
* Nacionalni teatar u Pečuhu
* Zsolnay fontana
sa glazurom od eozina
* Zgrada pošte
* Csontváry muzej
* Zsolnay muzej
* Muzej Victor Vasarely
* Muzej Amerigo Tot
* Etnografski muzej
* Zsolnay mauzolej
* Zsolnay kulturna četvrt

## Vanjski linkovi 
* Službena stranica 
* Turistički vodič kroz Pečuh

Pecs
Kategorija:Gradovi sa županijskim pravom
Krilo

* Dio tijela koji imaju životinje, a služe im da pomoću njih mogu letjeti:
** Ptice imaju krila koja su dio tijela
** Insekti, koji mogu letjeti, imaju jedan ili dva para krila srasla uz tijelo
** U mitologiji čovjekolika bića imaju krila kako bi mogla letjeti (npr, anđeli) 
* U tehnici:
** Krilima se naziva nosiva površina objekta koji leti (avion, jedrilica, itd), kao i kod nekih vrsta brodova
** Pokretni dio elektromotora (rotor) ima dijelove koji se ponekad tako zovu
* Naziv za sporedne dijelove nečega što se sastoji od više dijelova:
** Prozorsko krilo, krilo kuće, plućno krilo, itd.
** Pojam u šahu (kraljevo i damino krilo)
** Ljudi koji zajedno, ali prostorno ili ideološki udaljeni jedni od drugih pokušavaju postići isti cilj, vojska, političke stranke, itd.
* U sportu:
** Pozicija igrača na terenu u nekim timskim sportovima (košarka, rukomet), obično uz aut-liniju
* Krilo-Jasenice, naselje južno od Splita
* *Krila* (film), film
Dirk Nowitzki

**Dirk Werner Nowitzki** nekadašnji je njemački košarkaš, koji je najveći dio karijere igrao u NBA ligi za Dallas Maverickse.

S visinom 213&nbsp;cm smatra se jednim od najboljih krilnih centara svih vremena. Izabrali su ga Milwaukee Bucksi kao deveti pik na NBA draftu 1998. i razmijenili u Maverickse za njihov šesti pik, Roberta Traylora. O kakvoj je razmjeni riječ govori činjenica da je Traylor napustio ligu nakon manje od pet sezona, dok je Nowitzki izrastao u jednog od vodećih košarkaša lige i najboljeg u historiji Mavericksa (vlasnik je nekoliko rekorda franšize). Jedini je igrač koji je u istom klubu / franšizi proveo 21 sezonu. U sezoni 2010/11. predvodio je Maverickse do njihove jedine titule NBA prvaka, osvojivši pritom i titulu najkorisnijeg igrača finala, a još ranije dobio je i nagradu za najkorisnijeg igrača lige. Karijeru je završio kao šesti na listi najboljih strijelaca NBA lige u historiji.

I na reprezentativnom planu ostvario je zapažene rezultate. Vodio je Njemačku do bronzane medalje na Svjetskom prvenstvu 2002. u Sjedinjenim Američkim Državama i srebrne na Evropskom prvenstvu 2005. u Srbiji i Crnoj Gori (na oba prvenstva ujedno je bio najkorisniji igrač i najbolji strijelac turnira).

## Reference 
## Vanjski linkovi 
* Dirk Nowitzki na *NBA.com*
* Dirk Nowitzki na *databasebasketball.com*
* Fondacija "Dirk Nowitzki"
* Dirk Nowitzki na IMDb-u

Kategorija:Rođeni 1978.
Kategorija:Biografije, Würzburg
Kategorija:Njemački košarkaši
Kategorija:Njemački olimpijci u košarci
Kategorija:Košarkaši S.Oliver Würzburga
Kategorija:Košarkaši Dallas Mavericksa
Kategorija:Košarkaši na Olimpijskim igrama 2008.
Kategorija:Živi ljudi
Vatsat

**Vatsat** (znak: Wh) je mjerna jedinica izvan SI sistema čija je primjena dopuštena i uobičajena za iskazivanje vrijednosti električne energije u elektroenergetskom sistemu. Jedan vatsat je energija koju utroši potrošač snage jedan vat za vrijeme od jednog sata:

:1 Wh = 1 W · 1 h = 1 W · 3600 s = 3600 J

U praksi se uglavnom susreću oznake sa prefiksima:
 
* **kilovatsat**, 1 kWh = 1000 Wh
* **megavatsat**, 1 MWh = 1 Wh
* **gigavatsat**, 1 GWh = 1 Wh
* **teravatsat**, 1 TWh = 1 Wh

## Reference 
## Vanjski linkovi 
Kategorija:Jedinice za energiju
Kategorija:Izvedene SI jedinice
Kategorija:Električna snaga
Kontra (grupa)

**Kontra** je sarajevska hardcore grupa osnovana 2000. godine. Članovi su Slava (gitara), Dado (bas-gitara), Muki (vokal) i Zlaja (bubnjevi).

## Prije Kontre 
Prije osnivanja Kontre, članovi benda su svirali u bendovima Brain Blocade, Protest, Bomb Squad, My Choice, Ex Legis i drugim. Od osnivanja Kontre, članovi su posvećeni ovom bendu, iako Slava (gitarista Kontre) i Zlaja (bubnjar Kontre) rade i sa bendom Flatline.

## Izdanja 
Grupa ima snimljen split album sa grupom Atxanta (Barcelona) i još jedan demo album koji nema imena. Uskoro počinje snimanje i trećeg demo albuma grupe Kontra. Kontra snima album u čistom DIY stilu.

## Koncerti 
Grupa je koncertno aktivna od svog nastanka, a nastupi koji su vrijedni spomena su sa grupama Dirty Rotten Imbeciles, Madball, Rykers, Brightside, Slamdamn, Chatharsis, Analena, Ritam Nereda, KUD Idijoti, Hladno Pivo.

## Kontroverze oko tekstova i stavova grupe 
Zbog patriotskog stava koji bend Kontra gaji u svojim tekstovima i pjesmama, nekoliko puta su bili osuđivani od strane javnosti kao nacionalistički bend.

## Vanjski linkovi 
* Oficijelna stranica
* Intervju sa vokalom Mukijem na ISK Webzineu

Kategorija:Bosanskohercegovačke muzičke grupe
Kategorija:Muzičke grupe osnovane 2000.
Kategorija:Muzičke grupe iz Sarajeva
Vrijeme

**Vrijeme** može označavati:

* Vrijeme (fizika) - osnovnu fizikalnu veličinu
* Vrijeme (meteorologija) - u smislu stanja meteoroloških promjena